La Casa Penya acull una jornada sobre agricultura ecològica
18 de maig 2018

![](/media/yfvl2dlo/49_c_casa-penya-01.jpg)  
  

Acció Ecologista-Agró, en col·laboració amb l'Ajuntament de Sagunt, ha preparat activitats per a viure la Casa Penya a la primavera d'una manera diferent. Dissabte que ve 26 de maig se celebrarà una jornada sobre agricultura i marjal en el centre d'educació i voluntariat ambiental.

  

L’objectiu d’esta jornada és reflexionar sobre l'agricultura ecològica i la seua relació amb la conservació del territori i la biodiversitat, a més a més de la seua importància com a element social vertebrador. La jornada arrancarà a les 10.00 hores amb un col·loqui sobre experiències pioneres i d'èxit en agricultura ecològica, on intervindran Enric Navarro (Terra i Xufa), Joan Cascant (Projecte Microvinya) i Félix Segarra (CuiNatur). 

  

A continuació, a les 11.30 hores, hi haurà una taula redona amb Erik Segarra (Ajuntament de Xilxes), Cendra (GATA Morvedre), Víctor Durbà (Morvedre Agroecològic) i Raül Silla (L'Aixada com Eixida), que parlaran de diferents projectes locals. Finalment, els assistents elaboraran un conjunt de propostes per a la promoció de l'agricultura ecològica al Camp de Morvedre.

  

A les 13.00 hores hi haurà una actuació musical de Cor de Fusta i una degustació de cerveses i vermut ecològic a la Casa Penya. D’esta manera, amb música i bon ambient, se celebrarà la inclusió de la marjal d'Almenara en la llista Ramsar, en la qual estan les zones humides més importants del planeta. Explicaran la importància d’este reconeixement internacional i es compartirà este gran èxit amb tots els socis i simpatitzants d'Acció Ecologista-Agró que l'han fet possible.

  

Per últim, la jornada conclourà amb un dinar ecològic a la Casa Penya. El preu és de 4 euros per a socis d'Acció Ecologista-Agró i de 8 euros per a no associats. Per a participar en el dinar és obligatori apuntar-se completant un formulari que es troba en la web i realitzant el pagament abans del 23 de maig.

*   [](http://www.facebook.com/sharer.php?u=https://aytosagunto.es/va/actualitat/la-casa-penya-acull-una-jornada-sobre-agricultura-ecologica/ "Facebook")
*   [](http://twitter.com/share?url=https://aytosagunto.es/va/actualitat/la-casa-penya-acull-una-jornada-sobre-agricultura-ecologica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-casa-penya-acull-una-jornada-sobre-agricultura-ecologica/ "Linked In")
*   [](mailto:?body=https://aytosagunto.es/va/actualitat/la-casa-penya-acull-una-jornada-sobre-agricultura-ecologica/)